Åre
Åre čita se Ore, je gradić na sjeverozapadu Švedske od 1,417 stanovnika u užem centru, dok kao općina ima 10,274 stanovnika.

Geografija 
Åre leži u Grofoviji Jämtland u Skandinavskom masivu, na obali Jezera Åresjön, na željezničkoj pruzi Östersund - Trondheim.

To je oko 350 km ispod Arktičkog kruga, 80 km istočno od Östersunda i njegovog aerodroma.

Historija 
Stara crkva Årea, podignuta je u 12. vijeku. Tokom 18. i 19. vijek, Åre je bio maleno rudarsko naselje u kom se kopao bakar na lokalitetu Fröå.

Turizam se počeo razvijati u vrijeme gradnje željezničke pruge Östersund - Trondheim u Norveškoj. Prvi veliki hotel Grand podignut je 1896. Od tad je Åre postajao sve više ladanjsko mjesto, osobito popularan među sve brojnijim skijašima.

Privreda 
Današnji Åre je turističko mjesto i svjetski poznato skijalište, u njemu su održana dva svjetska prvenstva u alpskom skijanju: 1954. i 2007. a biće i domaćin budućeg koje će se održati 2019.

Izvori

Vanjske veze 

 Službene stranice naselja i skijališta 

Gradovi u Švedskoj